पाएं अपने शहर की ताज़ा ख़बरें और फ्री ई-पेपरडाउनलोड करें
समर्थन मूल्य पर गेहूं खरीदी के काम में लगे 5 कर्मचारियों की अब तक कोरोना संक्रमण के कारण मौत हो गई है। इन कर्मचारियों के आश्रितों को अनुकंपा नियुक्ति देने की प्रक्रिया शुरू कर दी गई है। भोपाल से इनकी जानकारी मांगी गई है।
जिला सहकारी केंद्रीय बैंक ने 4 और विपणन सहकारी संस्था थांदला ने एक कर्मचारी का प्रकरण भेजा है। गेहूं खरीदी का काम 15 मई तक चलना है। अब तक 60 प्रतिशत खरीदी हुई है। खरीदी ज्यादा करने के लिए अब आखिरी दौर में ज्यादा से ज्यादा एसएमएस भेजने की तैयारी की जा रही है। इसके बाद ज्यादा किसान केंद्रों पर पहुंंचेंगे। उपायुक्त सहकारिता अंबरीष वैद्य ने गुरुवार को इस संबंध में निर्देश जारी कर दिए।
सबसे ज्यादा खरीदी पेटलावद में
जिले में सबसे ज्यादा खरीदी पेटलावद के दो केंद्रों और रायपुरिया केंद्र पर हुई है। सबसे कम खरीदी वाले राणापुर, कालीदेवी और रजला में हैं। इस साल 3 नए केंद्र शुरू किए गए हैं।
किसी किसान का गेहूं रिजेक्ट नहीं
जिले में अब तक किसी किसान का गेहूं रिजेक्ट नहीं किया गया। 393 मीट्रिक टन गेहूं की खरीदी हो चुकी है। कुल रजिस्टर्ड 11983 किसानों में से 7178 किसान उपज बेचने आ चुके हैं। ये स्थिति पिछले साल से दोगुना से ज्यादा है। पिछले साल अब तक 300 मीट्रिक टन के आसपास गेहूं खरीदा था। उपायुक्त सहकारिता वैद्य ने बताया, गेहूं खरीदी में इस साल का अब तक का रिपोर्ट कार्ड पिछले साल से बेहतर साबित हो रहा है।
56 % किसानों को भुगतान
अब तक खरीदे गए गेहूं के बदले 75 करोड़ 77 लाख रुपए का भुगतान देना है। इसके बदले 42 करोड़ 33 लाख रुपए का भुगतान किया जा चुका है। 90 प्रतिशत गेहूं का परिवहन कर गोदाम में भेजा जा चुका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn